ሴቶች ፕሪሚየር ሊግ ፡ የደቡብ-ምስራቅ ዞን ዛሬ ሲጠናቀቅ ድሬዳዋ እና አርባምንጭ አላፊዎቹን ክለቦች ተቀላቅለዋል
የኢትዮጵያ ሴቶች ፕሪሚየር ሊግ ደቡብ-ምስራቅ ዞን ዛሬ በተደረጉ ጨዋታዎች ፍፃሜውን አግኝቷል፡፡ ድሬዳዋ ከተማ እና አርባምንጭ ከተማም ወደ ማጠቃለያው ዙር ማለፋቸውን አረጋግጠዋል፡፡ቀደም ብሎ ቻምፒዮንነቱን ያረጋገጠው ሀዋሳ ከተማ ወደ አሰላ ተጉዞ በጥሩነሽ ዲባባ አካዳሚ 1-0 ተሸንፏል፡፡ በሌሎች ውጤት ላይ የተመሰረተ የማለፍ ተስፋ የነበረው ጥሩነሽ ዲባባ አካዳሚ ድል ቢቀናውም አርባምንጭ እና ድሬዳዋ ነጥብ በመጋራታቸው ሳያልፍ ቀርቷል፡፡ወደ ይርጋለም የተጓዘው አዳማ ከተማ በሲዳማ ቡና 4-1 ተሸንፏል፡፡ አዳማ ከተማ ጨዋታውን በድል ቢያጠናቅቅ ወደ ማጠቃለያ ውድድሩ ማለፉን ያረጋግጥ ነበር፡፡አርባምንጭ ከተማ እና ድሬዳዋ ከተማ ባደረጉት ጨዋታ ካለግብ አቻ ተለያይተው ወደ ማጠቃለያው ውድድር ተያይዘው አልፈዋል፡፡
የመጨረሻው ሳምንት ውጤቶች እና ግብ አግቢዎች የሚከተሉት ናቸው፡-
ተራማጅ ተስፋዬ ፣ አይዳ ኡስማን ፣ አረጋሽ ፀጋ ፣ ትርሲት መገርሳ | አብነት ጎበና
ናርዶስ ጌትነት